CELEX: 52011TA1216(03)
Language: mt
Date: 2011-10-25 00:00:00
Title: Rapport dwar il-kontijiet annwali tal-Impriża Konġunta tal-Inizjattiva tal-Mediċini Innovattivi għas-sena finanzjarja 2010, flimkien mat-tweġibiet tal-Impriża Konġunta

16.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 368/17
            
         RAPPORT
   dwar il-kontijiet annwali tal-Impriża Konġunta tal-Inizjattiva tal-Mediċini Innovattivi għas-sena finanzjarja 2010, flimkien mat-tweġibiet tal-Impriża Konġunta
   2011/C 368/03
   
      INTRODUZZJONI
   
   
               1.
            
            
               L-Impriża Konġunta Ewropea għall-implimentazzjoni tal-Inizjattiva Teknoloġika Konġunta dwar il-Mediċini Innovattivi (L-Impriża Konġunta IMI), tinsab fi Brussell u twaqqfet f'Diċembru 2007 (1) għal perjodu ta’ 10 snin.
            
         
               2.
            
            
               L-objettiv tal-Impriża Konġunta IMI huwa li ttejjeb b'mod sinifikanti l-effikaċja u l-effettività tal-proċess ta’ żvilupp tal-mediċini bil-għan fuq terminu ta’ żmien twil li s-settur farmaċewtiku jipproduċi mediċini innovattivi aktar effikaċji u siguri (2).
            
         
               3.
            
            
               Il-Membri Fundaturi tal-Impriża Konġunta huma l-Unjoni Ewropea rrappreżentata mill-Kummissjoni u l-Federazzjoni Ewropea tal-Industriji u l-Assoċjazzjonijiet Farmaċewtiċi (EFPIA). Kwalunkwe entità legali li direttament jew indirettament tappoġġja r-riċerka u l-iżvilupp fi Stat Membru jew f'pajjiż assoċjat mas-Seba' Programm Qafas (3) jista' japplika biex isir Membru tal-Impriża Konġunta IMI.
            
         
               4.
            
            
               Il-kontribuzzjoni massima tal-UE lill-Impriża Konġunta IMI biex jiġi kopert il-kost operazzjonali u l-attivitajiet tar-riċerka hija ta’ EUR 1 biljun li jrid jitħallas mis-Seba, Programm Qafas tar-Riċerka. L-UE u l-EFPIA, bħala Membri Fundaturi, għandhom jikkontribwixxu b'mod ugwali għall-kost operazzjonali, b'kull wieħed jikkontribwixxi ammont li ma jeċċedix l-4 % tal-kontribuzzjoni totali tal-UE. Membri oħra għandhom jikkontribwixxu l-kost operazzjonali proporzjonalment mal-kontribuzzjoni tagħhom għall-attivitajiet tar-riċerka. Il-kumpaniji tar-riċerka li huma membri tal-EFPIA għandhom jikkontribwixxu għall-finanzjament ta’ attivitajiet ta’ riċerka permezz ta’ kontribuzzjonijiet in natura
                   (4) minn tal-inqas ugwali għall-kontribuzzjoni finanzjarja tal-UE (5).
            
         
               5.
            
            
               L-Impriża Konġunta bdiet tiffunzjona b'mod awtonomu fis-16 ta’ Novembru 2009.
            
         
      ID-DIKJARAZZJONI TA’ ASSIGURAZZJONI
   
   
               6.
            
            
               Skont id-dispożizzjonijiet tal-Artikolu 287(1) tat-Trattat dwar il-Funzjonament tal-Unjoni Ewropea, il-Qorti vverifikat il-kontijiet annwali (6) tal-Impriża Konġunta tal-Inizjattiva tal-Mediċini Innovattivi, li jikkonsistu fir-“rendikonti finanzjarji” (7) u fir-“rapporti dwar l-implimentazzjoni tal-baġit” (8) għas-sena finanzjarja li ntemmet fil-31 ta’ Diċembru 2010 u l-legalità u r-regolarità tat-tranżazzjonijiet li fuqhom huma bbażati dawk il-kontijiet.
            
         
               7.
            
            
               Din id-Dikjarazzjoni ta’ Assigurazzjoni hija indirizzata lill-Parlament Ewropew u lill-Kunsill, skont l-Artikolu 185(2) tar-Regolament tal-Kunsill (KE, Euratom) Nru 1605/2002 (9).
            
         
      Ir-responsabbiltà tad-Direttur
   
   
               8.
            
            
               Bħala uffiċjal li jawtorizza, id-Direttur jimplimenta d-dħul u l-infiq tal-baġit skont ir-regoli finanzjarji tal-Impriża Konġunta taħt ir-responsabbiltà tiegħu u fi ħdan il-limiti tal-approprjazzjonijiet awtorizzati (10). Id-Direttur huwa responsabbli mit-twaqqif (11) tal-istruttura organizzattiva u s-sistemi u l-proċeduri tal-ġestjoni u l-kontroll interni rilevanti biex jiġu ppreparati kontijiet finali (12) li huma ħielsa minn dikjarazzjoni żbaljata materjali, kemm jekk minħabba frodi jew inkella żball, u biex jiżgura li t-tranżazzjonijiet li fuqhom huma bbażati dawk il-kontijiet huma legali u regolari.
            
         
      Ir-responsabbiltà tal-Qorti
   
   
               9.
            
            
               Ir-responsabbiltà tal-Qorti hija li tipprovdi, abbażi tal-verifika tagħha, dikjarazzjoni ta’ assigurazzjoni dwar l-affidabbiltà tal-kontijiet annwali tal-Impriża Konġunta u dwar il-legalità u r-regolarità tat-tranżazzjonijiet li huma bbażati fuqhom.
            
         
               10.
            
            
               Il-Qorti wettqet il-verifika tagħha skont l-Istandards Internazzjonali tal-Verifika u l-Kodiċi tal-Etika tal-IFAC u l-ISSAI (13). Dawk l-istandards jitolbu li l-Qorti tikkonforma mar-rekwiżiti tal-etika u li tippjana u twettaq il-verifika biex tikseb assigurazzjoni raġonevoli dwar jekk il-kontijiet humiex ħielsa minn dikjarazzjoni żbaljata materjali u dwar jekk it-tranżazzjonijiet ta’ bażi humiex legali u regolari.
            
         
               11.
            
            
               Il-verifika tal-Qorti tinvolvi t-twettiq ta’ proċeduri sabiex tinkiseb evidenza tal-verifika dwar l-ammonti u l-iżvelar fil-kontijiet u dwar il-legalità u r-regolarità tat-tranżazzjonijiet li huma bbażati fuqhom. Il-proċeduri jintgħażlu skont il-ġudizzju tal-awditur, inkluża l-valutazzjoni tar-riskji ta’ dikjarazzjoni skorretta materjali fir-rapporti finanzjarji, sew jekk minħabba frodi u sew jekk minħabba xi żball. Meta tagħmel dawk il-valutazzjonijiet tar-riskju, il-kontrolli interni rilevanti għall-preparazzjoni u l-preżentazzjoni tal-kontijiet tal-entità jiġi kkunsidrat sabiex jitfasslu proċeduri tal-verifika li huma xierqa fiċ-ċirkostanzi. Il-verifika tal-Qorti tinkludi wkoll evalwazzjoni tal-adegwatezza tal-politika tal-kontabilità użata, tar-raġonevolezza tal-estimi tal-kontabilità magħmula mill-maniġment u kif ukoll evalwazzjoni tal-preżentazzjoni tal-kontijiet inġenerali.
            
         
               12.
            
            
               Il-Qorti tqis li l-evidenza tal-verifika miksuba hija biżżejjed u xierqa biex tipprovdi bażi għall-opinjonijiet t'hawn taħt.
            
         
      
         Opinjoni dwar l-affidabbiltà tal-kontijiet
      
   
   
               13.
            
            
               Fl-opinjoni tal-Qorti, il-kontijiet annwali tal-Impriża Konġunta jippreżentaw b'mod ġust, fl-aspetti materjali kollha, il-pożizzjoni finanzjarja tagħha fil-31 ta’ Diċembru 2010 u r-riżultati tal-operazzjonijiet tagħha u tal-fluss tal-likwidità tagħha għas-sena li ntemmet, skont id-dispożizzjonijiet tar-regoli finanzjarji tagħha. L-opinjoni dwar il-legalità u r-regolarità tat-tranżazzjonijiet li fuqhom huma bbażati l-kontijiet
            
         
      
         L-opinjoni dwar il-legalità u r-regolarità tat-tranżazzjonijiet li fuqhom huma bbażati l-kontijiet
      
   
   
               14.
            
            
               Fl-opinjoni tal-Qorti, it-tranżazzjonijiet li fuqhom huma bbażati l-kontijiet annwali tal-Impriża Konġunta IMI għas-sena finanzjarja li ntemmet fil-31 ta’ Diċembru 2010, fl-aspetti materjali kollha huma legali u regolari.
            
         
               15.
            
            
               Il-kummenti li ġejjin fil-paragrafi 16 sa 24 ma jixtħux dubju fuq l-opinjonijiet tal-Qorti.
            
         
      KUMMENTI DWAR IL-ĠESTJONI TAL-BAĠIT U DIK FINANZJARJA
   
   
      
         Implimentazzjoni tal-baġit
      
   
   
               16.
            
            
               Il-baġit annwali tal-2010 u l-pjan ta’ implimentazzjoni ma ġewx adottati mill-Bord ta’ Tmexxija sas-16 ta’ Marzu 2010 (14). L-adozzjoni tardiva kienet minħabba li l-Membri tal-Impriża Konġunta damu ħafna biex jistabbilixxu u jiftiehmu fuq prijoritajiet xjentifiċi biex jiġu inklużi fil-pjan annwali ta’ implimentazzjoni. Din waslet għal dewmien fil-varar tas-sejħiet kollha għal proposti. Matul is-sena, l-Impriża Konġunta varat it-tielet sejħa għal proposti (15), finalizzat il-proċess ta’ negozjar għat-tieni sejħa għal proposti (16) u bdiet tirċievi u tħallas klejms ta’ spejjeż mill-benefiċjarji li ħadu sehem fil-proġetti finanzjati taħt l-ewwel sejħa għal proposti (17).
            
         
               17.
            
            
               Il-baġit finali kien jinkludi approprjazzjonijiet ta’ impenn ta’ EUR 107 miljun u approprjazzjonijiet ta’ pagament ta’ EUR 29 miljun. Barra minn hekk, EUR 3 miljuni f'approprjazzjonijiet ta’ impenn u EUR 78,6 miljun f'approprjazzjonijiet ta’ pagament ġew miġjuba 'l quddiem mill-2009. Ir-rati ta’ utilizzazzjoni għal approprjazzjonijiet ta’ impenn u ta’ pagament disponibbli kienu ta’ 6 % u 35 % rispettivament, EUR 98,6 miljun f'approprjazzjonijiet ta’ impenn ġew miġjuba 'l quddiem għal 2011 u EUR 64 miljun ta’ approprjazzjonijiet ta’ pagament ġew miġjuba 'l quddiem mill-2009 tħassru fl-aħħar tas-sena. L-implimentazzjoni baxxa tal-baġit tirrifletti wkoll fil-bilanċ tal-kontanti li kien ta’ EUR 71 miljun fl-aħħar tas-sena (65 % tal-approprjazzjonijiet ta’ pagamenti disponibbli fl-2010).
            
         
      
         Is-sistemi ta’ kontroll intern
      
   
   
               18.
            
            
               L-Impriża Konġunta ma implimentatx kompletament is-sistemi tagħha ta’ kontrolli interni u ta’ informazzjoni finanzjarja fl-2010. B'mod partikolari, aktar xogħol hu meħtieġ fit-twaqqif u d-dokumentazzjoni tal-proċeduri ta’ kontijiet u l-kontrolli relatati mal-għeluq tal-kontijiet u r-rikonoxximent u l-kejl tal-ispiża operazzjonali. Dawn huma elementi importanti tas-sistema ta’ kontroll intern tal-Impriża Konġunta.
            
         
               19.
            
            
               Barra minn hekk, fi tmiem l-2010, il-proċessi kummerċjali ta’ bażi kienu għadhom ma ġewx formalizzati u ma kinux validati mill-Uffiċjal tal-Kontabilità kif mitlub mir-regoli finanzjarji tal-Impriża Konġunta.
            
         
               20.
            
            
               Ir-reviżjoni limitata tal-kontrolli tal-IT uriet li l-Impriża Konġunta għandha livell adegwat ta’ tmexxija tal-IT u prattika għad-daqs u l-missjoni tagħha, iżda l-formalizzazzjoni ta’ politiki u proċeduri, madankollu, baqgħet lura f'ċerti oqsma (18).
            
         
               21.
            
            
               L-istrateġija ta’ verifika ex post
                   (19) tal-Impriża Konġunta ġiet adottata minn deċiżjoni tal-Bord ta’ Tmexxija fl-14 ta’ Diċembru 2010 u hija kontroll ewlieni għal valutazzjoni tal-legalità u r-regolarità tat-tranżazzjonijiet ta’ bażi. Din l-istrateġija taħseb li l-popolazzjoni ta’ verifika (20) se tiżdied progressivament mill-2011 meta proġetti relatati ma’ bosta sejħiet se jkunu mmexxija b'mod parallel u jiġu ppreżentati klejms ta’ spejjeż għal dawn il-proġetti.
            
         
      
         Metodoloġija għall-evalwazzjoni ta’ kontrbuzzjonijiet in natura
      
   
   
               22.
            
            
               Il-metodoloġija għall-evalwazzjoni ta’ kontribuzzjonijiet in natura għadha ma ġietx approvata mill-Bord ta’ Tmexxija (21) minħabba diffikultà biex jintlaħaq ftehim. Bħala konsegwenza, il-membri EFPIA ma setgħux jirrapportaw dwar l-ispejjeż li ntefqu matul l-ewwel perjodu ta’ rappurtaġġ kif stabbilit fil-ftehimiet ta’ għoti.
            
         
      KWISTJONIJIET OĦRA
   
   
      
         Il-funzjoni ta’ verifika interna u s-Servizz ta’ Verifika Interna tal-Kummissjoni
      
   
   
               23.
            
            
               Fir-rapport preċedenti tagħha, il-Qorti saħqet fuq il-ħtieġa li tiġi ċċarata d-dispożizzjoni fl-Istatuti tal-Impriża Konġunta dwar ir-rwol tal-awditur intern tal-Kummissjoni. Għalkemm ir-regoli finanzjarji tal-Impriża Konġunta għad ma ġewx emendati biex jinkludu d-dispożizzjoni li tirreferi għall-poteri tal-awditur intern tal-Kummissjoni, il-Kummissjoni u l-Impriża Konġunta ħadu azzjoni biex jiżguraw li r-rwoli operattivi rispettivi tas-Servizz ta’ Verifika Interna tal-Kummissjoni u l-funzjoni tal-verifika interna tal-Impriża Konġunta huma definiti b'mod ċar.
            
         
      
         Nuqqas ta’ ftehim ta’ Stat ospitanti
      
   
   
               24.
            
            
               Kif ġie rrappurtat qabel, skont ir-Regolament tal-Kunsill li jwaqqaf l-Impriża Konġunta, għandu jiġi konkluż ftehim dwar l-ospitalità bejn l-Impriża Konġunta u l-Belġju dwar l-akkomodazzjoni għall-uffiċċji, il-privileġġi u l-immunitajiet u appoġġ ieħor li għandu jipprovdi l-Belġju lill-Impriża Konġunta. Madankollu, sal-aħħar tal-2010 ebda ftehim bħal kien għadu ma ġie ffirmat.
            
         
      Dan ir-Rapport ġie adottat mill-Awla IV, immexxija mis-Sur Igors LUDBORŽS, Membru tal-Qorti tal-Awdituri, fil-Lussemburgu fil-laqgħa tagħha tal-25 t'Ottubru 2011.
      
         
            Għall-Qorti tal-Awdituri
         
         Vítor Manuel da SILVA CALDEIRA
         
            President
         
      
   
   
      (1)  Ir-Regolament tal-Kunsill (KE) Nru 73/2008 tal-20 ta’ Diċembru 2007 li jistabbilixxi l-Impriża Konġunta għall-Inizjattiva Teknoloġika Konġunta dwar il-Mediċini Innovattivi (ĠU L 30, 4.2.2008, p. 38).
   
      (2)  L-Anness jagħti sommarju tal-kompetenzi u l-attivitajiet tal-Uffiċċju. Jiġi ppreżentat għal skopijiet ta’ informazzjoni.
   
      (3)  Is-Seba' Programm Kwadru, adottat mid-Deċiżjoni Nru 1982/2006/KE tal-Parlament Ewropew u tal-Kunsill tat-18 ta’ Diċembru 2006, jiġbor flimkien l-inizjattivi kollha relatati mar-riċerka tal-UE taħt saqaf wieħed u għandu rwol kruċjali biex jintlaħqu l-għanijeit ta’ tkabbir, kompetittività u xogħol. Huwa wkoll pilastru ewlieni għaż-Żona Ewropea tar-Riċerka.
   
      (4)  Skont l-artikolu 11(4) tal-Anness għar-Regolament tal-Kunsill li jwaqqaf l-Impriża Konġunta, il-kontribuzzjonijiet in natura huma “kontributi mhux monetarji (minn hawn 'il quddiem imsejħin ‘kontributi in natura’) minn kumpanniji farmaċewtiċi bbażati fuq ir-riċerka li huma membri tal-EFPIA, b'riżorsi bħal persunal, tagħmir, oġġetti ta’ konsum, eċċ.”
   
      (5)  Skont l-artikolu 11(5) tal-Anness għar-Regolament tal-Kunsill li jwaqqaf l-Impriża Konġunta, “Il-kumpanniji farmaċewtiċi bbażati fuq ir-riċerka parteċipanti, li huma membri tal-EFPIA m'għandhomx ikunu eliġibbli biex jirċievu ebda appoġġ finanzjarju mill-Impriża Konġunta għall-IMI għal kwalunkwe attività”.
   
      (6)  Dawn il-kontijiet huma akkumpanjati minn rapport dwar il-ġestjoni tal-baġit u dik finanzjarja matul is-sena li, fost l-oħrajn, jagħti rendikont tar-rata ta’ implimentazzjoni tal-approprjazzjonijiet flimkien ma’ informazzjoni fil-qosor dwar it-trasferimenti tal-approprjazzjonijiet fost il-partiti varji tal-baġit.
   
      (7)  Ir-rendikonti finanzjarji jinkludu l-karta tal-bilanċ u l-kont tar-riżultat ekonomiku, it-tabella tal-fluss tal-likwidità, ir-rendikont tat-tibdil fil-kapital u l-anness għar-rendikonti tat-tibdil fil-kapital u l-anness għar-rendikonti finanzjarji li jinkludi d-deskrizzjoni tal-politika tal-kontabilità prinċipali u informazzjoni oħra ta’ spjegazzjoni.
   
      (8)  Ir-rapporti tal-implimentazzjoni tal-baġit jikkonsistu fil-kont tar-riżultat tal-baġit u fl-anness tiegħu.
   
      (9)  ĠU L 248, 16.9.2002.
   
      (10)  L-Artikolu 33 tar-Regolament tal-Kummissjoni (KE, Euratom) Nru 2343/2002 (ĠU L 357, 31.12.2002, p. 72).
   
      (11)  L-Artikolu 38 tar-Regolament (KE, Euratom) Nru 2343/2002.
   
      (12)  Ir-regoli dwar il-preżentazzjoni tal-kontijiet u tal-kontabilità mill-korpi tal-UE huma stabbiliti fil-kapitolu 1 tat-Titolu VII tar-Regolament (KE, Euratom) Nru 2343/2002, kif l-aħħar emendat bir-Regolament (KE, Euratom) Nru 652/2008 (ĠU L 181, 10.7.2008, p. 23) u huma inkorporati fir-Regoli Finanzjarji tal-Impriża Konġunta.
   
      (13)  Il-Federazzjoni Internazzjonali tal-Kontabilisti (IFAC) u l-Istandards Internazzjonali tal-Istituzzjonijiet Supremi tal-Verifika (ISSAI).
   
      (14)  Ir-regola tal-baġit 1/12 kienet użata biex tagħmel pagamenti sal-adozzjoni tal-baġit.
   
      (15)  It-tielet sejħa għal proposti ġiet varata fit-22 ta’ Ottubru 2010.
   
      (16)  It-tieni sejħa għal proposti ġiet varata fis-27 ta’ Novembru 2009.
   
      (17)  L-ewwel sejħa għal proposti ġiet varata fit-30 ta’ April 2008 u kienet ġestita mill-Kummissjoni.
   
      (18)  (a) ċiklu mhux komplut ta’ ippjanar strateġiku IT u monitoraġġ, (b) nuqqas ta’ politiki u regoli formali ta’ sigurtà, (c) ġestjoni inkompleta ta’ Riskju TI u (d) nuqqas ta’ Pjan Formali tal-Kontinwità tan-Negozju (BCP) u Pjan ta’ Rkupru ta’ Diżastru komplut u ttestjat (DRP).
   
      (19)  L-Artikolu 12(4) tar-Regolament tal-Kunsill li jwaqqaf Impriża Konġunta jistqarr li “l-Impriża Konġunta għall-IMI għandha twettaq kontrolli fuq il-post u verifiki finanzjarji fost il-parteċipanti tal-attivitajiet ta’ Riċerka ffinanzjati mill-Impriża Konġunta għall-IMI”.
   
      (20)  Il-popolazzjoni ta’ verifika hija rrappreżentata minn klejms ta’ spejjeż li waslu minn benefiċjarji tal-proġett ibbażati fuq spejjeż eliġibbli u minn membri tal-EFPIA bbażati fuq kontribuzzjonijiet in natura. Il-valur tal-klejms ta’ spejjeż korrispondenti għall-2010 huwa stmat għal EUR 24,6 miljun.
   
      (21)  L-Artikolu 11(4) tal-Anness għar-Regolament tal-Kunsill li jwaqqaf Impriża Konġunta jistipula li “L-metodoloġija għall-evalwazzjoni ta’ kontributi in natura għandha tkun definita fir-regoli u l-proċeduri interni tal-Impriża Konġunta għall-IMI, f'konformità mar-regoli finanzjarji tagħha u bbażata fuq ir-Regoli tal-Parteċipazzjoni tas-Seba' Programm Kwadru.”
   
      ANNESS
      
         Impriża Konġunta tal-Inizjattiva tal-Mediċini Innovattivi (Brussell)
      
      
         Kompetenzi u attivitajiet
      
      
                  
                     L-oqsma ta’ kompetenza tal-Unjoni stipulati fit-Trattat
                  
                  
                     (Is-siltiet mill-Artikolu 187 u 188 tat-Trattat dwar il-Funzjonament tal-Unjoni Ewropea)
                  
               
               
                  L-Artikolu 187: L-Unjoni tista' toħloq impriżi komuni [konġunti] jew kull struttura oħra neċessarja għall-eżekuzzjoni effiċjenti tal-programmi tar-riċerka ta’ żvilupp teknoloġiku u ta’ dimostrazzjoni tal-Unjoni.
                  L-Artikolu 188: Il-Kunsill fuq proposta mill-Kummissjoni u wara li jikkonsulta l-Parlament Ewropew u l-Kumitat Ekonomiku u Soċjali, għandu jadotta d-dispożizzjonijiet imsemmija fl-Artikolu 187.
                  Il-Parlament Ewropew u l-Kunsill, li jaġixxu skont il-proċedura leġislattiva ordinarja u wara li
                  jikkonsultaw lill-Kumitat Ekonomiku u Soċjali, għandhom jadottaw id-dispożizzjonijiet imsemmija fl-Artikoli 183, 184 u 185. L-adozzjoni tal-programmi supplimentari teħtieġ il-ftehim tal-Istati Membri kkonċernati.
               
            
                  
                     Il-kompetenzi tal-Impriża Konġunta
                  
               
               
                  
                     L-Objettivi
                  
                  
                     (l-Artikolu 2 tar-Regolament tal-Kunsill (KE) Nru 73/2008 li jistabbilixxi l-Impriża Konġunta)
                  
                  L-Impriża Konġunta għall-IMI għandha tikkontribwixxi għall-implimentazzjoni tas-Seba' Programm Kwadru u b'mod partikolari t-Tema “Saħħa” tal-Programm Speċifiku “Kooperazzjoni” li jimplimenta is-Seba' Programm Kwadru. Hija għandha jkollha l-objettiv li ttejjeb b'mod sinifikanti l-effiċjenza u l-effettivitità tal-proċess ta’ żvilupp tal-mediċini bil-għan fuq perijodu fit-tul li s-settur farmaċewtiku jipproduċi mediċini innovattivi aktar effettivi u siguri. B'mod partikolari, hi għandha:
                  
                              (a)
                           
                           
                              tappoġġa “ir-riċerka u l-iżvilupp farmaċewtiċi prekompetittivi” fl-Istati Membri u l-pajjiżi assoċjati mas-Seba' Programm Kwadru permezz ta’ approċċ ikkoordinat sabiex jingħelbu l-ostakoli fir-riċerka identifikati fil-proċess tal-izvilupp tal-mediċini;
                           
                        
                              (b)
                           
                           
                              tappoġġa l-implimentazzjoni tal-prijoritajiet ta’ riċerka kif stabbiliti mill-Aġenda ta’ Riċerka tal-Inizjattiva Teknoloġika Konġunta dwar “Mediċini Innovattivi” (minn hawn 'il quddiem imsejħa “Attivitajiet ta’ Riċerka”), b'mod partikolari permezz ta’ għotjiet wara sejħiet kompetittivi għal proposti;
                           
                        
                              (c)
                           
                           
                              tiżgura l-komplimentarjetà ma’ attivitajiet oħrajn tas-Seba' Programm Kwadru;
                           
                        
                              (d)
                           
                           
                              tkun sħubija pubblika-privata bil-għan li żżid l-investimenti tar-riċerka fis-settur bijofarmaċewtiku, fl-Istati Membri u fil-pajjiżi assoċjati mas-Seba' Programm Kwadru billi jinġabru r-riżorsi u titrawwem l-kollaborazzjoni bejn is-setturi pubbliċi u privati;
                           
                        
                              (e)
                           
                           
                              tippromwovi l-involviment tal-SMEs fl-attivitajiet tagħha, b'konformità mal-objettivi tas-Seba' Programm Kwadru.
                           
                        
                     Il-Kompiti
                  
                  
                     (L-Artikolu 1 tal-Anness - L-Istatuti tal-Impriża Konġunta għall-Implimentazzjoni tal-Inizjattiva Teknoloġika Konġunta dwar il-Mediċini Innovattivi)
                  
                  Il-kompiti u l-attivitajiet prinċipali tal-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi (Impriża Konġunta IMI) għandhom ikunu dawn li ġejjin:
                  
                              (a)
                           
                           
                              li jiġu żgurati l-istabbiliment u l-ġestjoni sostenibbli tal-Inizjattiva Teknoloġika Konġunta dwar “Mediċini Innovattivi”;
                           
                        
                              (b)
                           
                           
                              li jiġi definit u jitwettaq il-pjan ta’ implimentazzjoni annwali msemmi fl-Artikolu 18 permezz ta’ sejħiet għal proġett;
                           
                        
                              (c)
                           
                           
                              li ssir reviżjoni regolari u jsiru l-aġġustamenti meħtieġa għall-Aġenda ta’ Riċerka tal-Inizjattiva Teknoloġika Konġunta dwar “Mediċini Innovattivi” fid-dawl ta’ żviluppi xjentifiċi li jseħħu waqt l-implimentazzjoni tagħha;
                           
                        
                              (d)
                           
                           
                              li r-riżorsi meħtieġa tas-settur pubbliku u privat jiġu mobilizzati;
                           
                        
                              (e)
                           
                           
                              li tiġi stabbilta u żviluppata kooperazzjoni mill-qrib u għall-perijodu fit-tul bejn il-Komunità, l-industrija u l-partijiet interessati l-oħra bħal korpi regolatorji, organizzazzjonijiet tal-pazjenti, l-akkademja u ċ-ċentri kliniċi, kif ukoll il-kooperazzjoni bejn l-industrija u l-akkademja;
                           
                        
                              (f)
                           
                           
                              li tiġi ffaċilitata l-koordinazzjoni mal-attivitajiet nazzjonali u internazzjonali f'dan il-qasam;
                           
                        
                              (g)
                           
                           
                              li jitwettqu attivitajiet ta’ komunikazzjoni u disseminazzjoni;
                           
                        
                              (h)
                           
                           
                              li jkun hemm komunikazzjoni u interazzjoni mal-Istati Membri u l-pajjiżi assoċjati mas-Seba' Programm Kwadru permezz ta’ grupp stabbilit speċifikament għal dan il-għan (minn hawn 'il quddiem imsejjaħ “Il-Grupp tar-Rappreżentnti tal-Istati għall-IMI”);
                           
                        
                              (i)
                           
                           
                              li tiġi organizzazzata mill-anqas laqgħa annwali (minn hawn “il quddiem imsejħa” l-Forum tal-Partijiet Interessati) mal-gruppi ta’ interess biex jiġu żgurati ftuħ u trasparenza tal-Attivitajiet ta’ Riċerka tal-Impriza Konġunta għall-IMI mal-partijiet interessati tagħha;
                           
                        
                              (j)
                           
                           
                              li jiġu avżati l-entitajiet ġuridiċi li jkunu kkonkludew ftehim ta’ għotja (minn hawn 'il quddiem imsejjaħ Ftehim ta’ Għotja) mal-Impriza Konġunta għall-IMI bl-opportunitajiet ta’ self potenzjali mill-Bank Ewropew tal-Investiment, b'mod partikolari l-Faċilità għat-Tqassim tar-Riskju Finanzjarju stabbilita skond [skont]is-Seba' Programm Kwadru;
                           
                        
                              (k)
                           
                           
                              li tiġi ppubblikata informazzjoni dwar il-proġetti, inkluż l-isem tal-parteċipanti, u l-ammont tal-kontribut finanzjarju tal-Impriza Konġunta għall-IMI għal kull parteċipant;
                           
                        
                              (l)
                           
                           
                              li tiġi żgurata l-effiċjenza tal-Inizjattiva Teknoloġika Konġunta dwar “Mediċini Innovattivi”;
                           
                        
                              (m)
                           
                           
                              li titwettaq kwalunkwe attività oħra meħtieġa biex jinkisbu l-objettivi msemmija fl-Artikolu 2 ta’ dan ir-Reoglament.
                           
                        
            
                  
                     It-tmexxija
                  
               
               
                  
                     (L-Artikolu 4 tal-Anness għar-Regolament tal-Kunsill (KE) Nru 73/2008- L-Istatuti tal-Impriża Konġunta għall-Implimentazzjoni tal-Inizjattiva Teknoloġika Konġunta dwar il-Mediċini Innovattivi)
                  
                  1 –   Il-Bord ta’ Tmexxija
                  
                  2 –   Id-Direttur Eżekuttiv
                  
                  3 –   Il-Kumitat Xjentifiku
                  
                  4 –   Żewġ Korpi Konsultattivi
                  
                  il-Grupp IMI ta’ Rappreżentanti tal-Istati u l-Forum tal-Partijiet Interessati
                  
                     5 –   Il-Verifika interna
                  
                  
                              —
                           
                           
                              L-Awditur Intern tal-Kummissjoni Ewropea.
                           
                        
                     (L-Artikolu 10 tal-Anness għar-Regolament tal-Kunsill (KE) Nru 73/2008 - L-Istatuti tal-Impriża Konġunta għall-Implimentazzjoni tal-Inizjattiva Teknoloġika Konġunta dwar il-Mediċini Innovattivi)
                  
                  
                              —
                           
                           
                              Il-ħila ta’ verifika interna fi ħdan l-Impriża Konġunta IMI.
                           
                        
                     L-Artikolu 6 tar-Regolament (KE) Nru 73/2008.
                  
                  
                     6 –   Il-Verifika esterna
                  
                  Il-Qorti Ewropea tal-Awdituri
                  
                     (L-Artikolu 17(5) tal-Istati annessi mar-Regolament tal-Kunsill (KE) Nru 73/2008 u l-Artikolu 126 tar-regoli finanzjarji tal-IMI).
                  
                  
                     7 –   L-Awtorità ta’ kwittanza
                  
                  Il-Parlament Ewropew fuq rakkomandazzjoni tal-Kunsill
                  
                     (L-Artikolu 11(4) tar-Regolament tal-Kunsill (KE) Nru 73/2008 u l-Artikolu 129 tar-regoli finanzjarji tal-IMI).
                  
               
            
                  
                     Ir-riżorsi disponibbli għall-Impriża Konġunta fl-2010
                  
               
               
                  
                     Il-Baġit
                  
                  
                     (L-Artikolu 7(4) tar-Regolament tal-Kunsill (KE) Nru 73/2008 fuq riżorsi ta’ persunal)
                  
                  Il-baġit finali inkluda approprjazzjonijiet għall-impenji ta’ EUR 107 miljun u approprjazzjonijiet għall-pagamenti ta’ EUR 29 miljun. Barra minn hekk, approprjazzjonijiet għall-impenji ta’ EUR 3 miljuni u ta’ EUR 78,6 miljun f'approprjazzjonijiet għall-pagamenti ġew miġjuba 'l quddiem mill-2009.
                  
                     Il-persunal fil-31 ta’ Diċembru 2010
                  
                  29 kariga mogħtija fil-pjan ta’ twaqqif, li minnhom 18 kienu okkupati
                  Persunal ieħor:
                  
                              —
                           
                           
                              Esperti Nazzjonali Ssekondati: 0
                           
                        
                              —
                           
                           
                              Persunal kuntrattwali: 4
                           
                        
                              —
                           
                           
                              Persunal lokali: 0
                           
                        Persunal totali impjegat: 22
                  Allokati lil:
                  
                              —
                           
                           
                              Attivitajiet Operazzjonali: 4
                           
                        
                              —
                           
                           
                              Kompiti amministrattivi: 7 (1)
                              
                           
                        
                              —
                           
                           
                              Kompiti mħallta: 11
                           
                        
            
                  
                     L-attivitajiet u s-servizzi mogħtija fl-2010
                  
               
               
                  Varata jew imħejji għal sejħiet ġodda għal proposti, valutazzjoni, negozjar, ġestjoni ta’ għoti, kuntatt kontinwu, Appoġġ u gwida lil benefiċjarji u parteċipanti oħrajn, komunikazzjoni u organizzazzjoni ta’ laqgħat u attivitajiet ma’ partijiet interessati ewlenin, kif ukoll konsultazzjonijiet u appoġġ lill-Membri Fundaturi dwar l-istrateġija ta’ riċerka ta’ mediċini innovattivi u attivitajiet assoċjati.
               
            
                  
                     Sors: Informazzjoni mogħtija mill-Impriża Konġunta IMI JU.
               
            
         (1)  in-numru jirreferi għal assistenti amministrattivi b'kompiti amministrattivi
   
   
      TWEĠIBIET TAL-IMPRIŻA KONĠUNTA TAL-INIZJATTIVA TA’ INNOVAZZJONI TAL-MEDIĊINI
      
         Implimentazzjoni tal-baġit
      
      
         Paragrafi 16 u 17
      
      L-IK IMI ħadet diversi inizjattivi biex tiffaċilita u tħaffef l-implimentazzjoni tal-baġit, fosthom ir-reviżjoni tal-Aġenda ta’ Riċerka Xjentifika, it-tnedija tat-tielet u r-raba’ sejħiet għall-offerti, il-konklużjoni tan-negozjati u l-firma tal-ftehim ta’ għotja għal proġetti ġodda bil-fondi mit-tieni offerta, kif ukoll ir-riċevuta u l-ħlas ta’ klejms mill-benefiċjarji li qed jieħdu sehem fi proġetti mill-fondi tal-ewwel offerta. B’kollaborazzjoni mal-Membri Fundaturi, l-Uffiċċju Eżekuttiv qiegħed ukoll jesplora modi ta’ kif jista’ jissimplifika u jagħmel il-proċess ta’ sejħiet għat-tmexxija aktar konformi u fi żminijiet iqsar.
      
         Sistemi Interni ta’ Kontroll
      
      
         Paragrafi 18 u 21
      
      Is-sistema interna ta’ kontroll tal-IK IMI qiegħda tiġi dejjem aktar ikkonsolidata permezz ta’ reviżjoni sistematika, l-infurzar u l-formalizzazzjoni ta’ proċessi interni, fosthom politiki u proċeduri fl-IT. Verifiki ex post ta’ klejms tal-ewwel spiża li waslu mill-benefiċjarji tal-proġetti ser jiġu mnedija wkoll sal-aħħar tal-2011.
      B’mod simili, il-ħolqien ta’ pożizzjoni ġdida ta’ Senior Manager responsabbli għall-amministrazzjoni u l-Finanzi kif ukoll it-twaqqif ta’ kontroll intern u l-funzjonijiet ta’ verifiki interni jżidu aktar il-ġestjoni u s-superviżjoni ġenerali tal-implimentazzjoni tal-qafas ta’ kontroll intern tal-IK IMI.
      Il-validazzjoni tal-proċessi ta’ negozju msemmija li jappoġġaw is-sistema ta’ kontabilità tal-Uffiċjal ta’ Kontabilità ġiet konkluża f’Ġunju 2011. L-implimentazzjoni tar-rakkomandazzjonijiet li rriżultaw minn dan l-eżerċizzju ser iwasslu għal kontrolli interni aktar b'saħħithom.
      
         Metodoloġija għall-evalwazzjoni ta’ kontrbuzzjonijiet
      
      
         Paragrafu 22
      
      Hemm konsultazzjonijiet għaddejja fuq il-metodoloġija li trid tintuża għall-valutazzjoni ta’ kontribuzzjonijiet “in-kind” minn kumpaniji membri tal-Fondazzjoni Ewropea tal-Assoċjazzjonijiet u l-Industriji Farmaċewtiċi (EFPIA) fi proġetti tal-IK IMI. Rapporti individwali tal-kontribuzzjonijiet “in-kind” ser jiġu sottomessi wara l-approvazzjoni mill-Bord ta’ Tmexxija tal-mudell tal-ftehim ta’ għotja rivedut.
      
         Il-Funzjoni ta’ Verifika Interna u s-Servizz ta’ Verifika Interna tal-Kummissjoni
      
      
         Paragrafu 23
      
      L-irwoli tal-Maniġer tal-Verfika Interna tal-IK IMI (IAC) u s-Servizz ta’ Verifika Interna tal-Kummissjoni (IAS) ġew iċċarati u formalizzati permezz ta’ approvazzjoni, f’Marzu 2011, fil-Karti ta’ Verfika tal-IAS u l-IAC. Pjan ta’ verifika strateġikament koordinat għall-perjodu 2012-2014 qiegħed jiġi preparat ukoll sabiex jassigura li l-impatt fuq verfiki pjanati jkun ottimizzat u kwalunkwe duplikazzjoni ta’ xogħol ta’ verifika bejn l-IAS u l-IAC ikun minimizzat.
      Il-ħtieġa biex jiġi ċċarat aktar l-irwol tal-IAS fir-regolamenti finanzjarji tal-IK IMI ser ikun valutat wara l-finalizzazzjoni tar-reviżjoni attwali tar-Regolament Qafas tal-Kummissjoni Ewropea.
      
         Nuqqas ta’ ftehim ta’ Stat ospitanti
      
      
         Paragrafu 24
      
      Attwalment għaddejjin proċediment mal-awtoritajiet Belġjani għall-firma tal-Ftehim Ospitanti. Dan huwa mistenni li jiġi ffirmat sal-aħħar tal-2011.